钦定古今图书集成/明伦汇编/氏族典/第228卷 > 杨岩
## 钦定古今图书集成/明伦汇编/氏族典/第228卷 > 杨岩

按《十国春秋》，吴越杨岩，弘农人也。父承休，官唐刑部
员外郎。天祐时，副给事中郑祁册封武肃王为吴王，
会淮南道阻，不克归，遂留杭州。初，承休之行也，挈岩
与俱。岩历仕武肃王父子，累官至丞相。子郾，以任子
历官尚书职方员外郎。郾子蠙蚤卒。蠙子侃，年十岁，
能作《雪赋》。忠懿王入宋，郾率侃以其族随行，侨居宋
州。